22/10/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 10 de outubro de 2014, da Xefatura Territorial da Coruña, pola que se somete a información pública de distribución de enerxía eléctrica no concello de Vimianzo (IN407A 2014/115-1)

Resolución do 10 de outubro de 2014, da Xefatura Territorial da Consellería de Economía e Industria da Coruña, pola que se somete a información pública a petición de desmantelamento parcial de infraestruturas de distribución de enerxía eléctrica no concello de Vimianzo (IN407A 2014/115-1). Para os efectos previstos na Lei 24/2013 de 26 de decembro (BOE n.º 310), do sector eléctrico, e no título VII do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa previa e a autorización administrativa de construción, en concreto, da instalación eléctrica que se describe: Núm. Expte. IN407A 2014/115-1 Solicitante: Electra do Foxo, S. L. Enderezo social: Torelo - 15129 Vimianzo. Denominación: desmantelamento parcial LMTA (Expte.51019), desmontaxe caseta CT existente (antigo CT Castromil) e desmontaxe de 47 m RBTA. Situación: concello de Vimianzo. Características técnicas: Desmantelamento da cruceta e illadores do apoio de formigón n.º 1 (HV-1000/11) da L. M. T. aérea existente Careixo-Castromil-Torelo (expediente 51.019), manténdose instalado o apoio na súa condición de apoio común coa L. M. T. aérea Reboredo-Castro (expediente 51.271). Desmontaxe e retirada dos apoios de formigón n.º 2 (HV-630/13), n.º 3 (HV-250/13), n.º 4 (HV-400/11), n.º 5 (HV-1000/13) e n.º 6 (HV-1000/13) pertencentes á L. M. T. aérea existente Careixo-Castromil-Torelo (expediente 51.019). Demolición e retirada por xestor de residuos autorizado das cepas de formigón dos citados apoios. Peche e desmantelamento do treito de liña de media tensión aérea comprendido entre os apoios n.º 1 (de formigón HV-1000/11) e n.º 7 (de formigón tipo HV-1000/13), de 598,63 metros de lonxitude en condutor tipo LA-56/54,6 mm 2 Al/Al da L. M. T. aérea existente Careixo-Castromil-Torelo, autorizada no expediente 51019. Instalación, entre o apoio n.º 7 e o apoio n.º 6 a retirar da L. M. T. aérea existente Careixo-Castromil-Torelo (expediente 51.019), dun novo apoio de formigón tipo HV-2500/13 con cruceta metálica tipo CR1-CA, que terá a condición de apoio fin de liña. Conexión entre o apoio n.º 7 e o novo apoio en condutor LA-56. Demolición e retirada por xestor de residuos autorizado, do antigo C. T. caseta obra civil Castromil (expediente 8.164) que se atopa fora de servizo na actualidade. Conexión da L. M. T. aérea Careixo-Castromil-Torelo (expediente 51.019) reformada polas actuacións anteriores coa L. M. T. aéreo-soterrada denominada Torelo-Careixo (expediente IN407A 2013/64-1). Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación da presente resolución. A Coruña, 10 de outubro de 2014. O xefe territorial Isidoro Martínez Arca